
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Άρση του χαρακτηρισμού ως διατηρητέων κτιρίων, 
που βρίσκονται στην οδό Αλκιβιάδου του ρυμοτομι 
κού σχεδίου Πειραιά (Αττικής) και επιβολή ειδικών 

όρων και περιορισμών δομήσεως.. 

Χαρακτηρισμός ως διατηρητέου του κτιρίου της Μητροπο 
λιτικής κατοικίας που βρίσκεται στο ρυμοτομικό σχέ 
διο Κυπαρισσίας (Ν. Μεσσηνίας) και καθορισμός έι 

δικών όρων δομήσεως του κτιρίου αυτού. 

Χαρακτηρισμός ως διατηρητέων των κτιρίων που βρί 
σκόνται επι της οδού 28ης Οκτωβρίου (Κατακώλου) 
αριθ. 44 και 46, του ρυμοτομικού σχεδίου Πύργου 
(Ηλείας) και επιβολή ειδικών όρων δομήσεως των 

κτιρίων αυτών.. 0 

Συμπλήρωσή του απο 5.7.83 Π.Δ/τος «Διαδικασία χα¬ 
ρακτηρισμού και κατεδάφιση νέων αυθαιρέτων κατα¬ 
σκευών και ρύθμιση συναφών Οεμάτωι» (ΦΕΚ 291/Δ 
12.7.83)..... 


ΑΝΑΚΟΙΝΩΣΕΙ! 

Ανακοίνωση της γενομένης καταθέσεως αποζημιώσεως 
εξ αναγκαστικής απαλλοτριώσεως ακινήτου λόγω 
προσκυρώσεως. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Άρση του χαρακτηρισμού ως διατηρητέων κτιρίων, που 
βρίσκονται στην οδο Αλκιβιάδου του ρυμοτομικού σχε- 
ιου Πειραιά (Αττικής) και επιβολή ειδικών όρων και 
περιορισμών δομήσεως. 

Ο ΠΡΟΕΔΡΟΣ 

ΓΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη : 

1· Τις διατάξεις του Ν.Δ/τος «περί σχεδίων πόλεων 
~ )> 17.7.1923, όπως μεταγενέστερα τροποποιήθηκαν 

και συμπληρώθηκαν και ειδικότερα το άρθρο 9 . 

2. Τις διατάξεις του Ν.Δ 8/1973 «περί Γ.Ο.Κ.» και 
ει ικότερα τα αρθρα 79 παρ. 6 , όπως αντικαταστάθηκε 
με την παραγραφο 1 του άρθρου 4 του Ν. 622/1977 
«περί εισπράξεως υπό του Δημοσίου Ταμείου των δια 


την έκδοσιν οικοδομικών αδειών καταβαλλομένων φόρων 
κλπ». (ΦΕΚ 171/Α) και 80. 

3. Την υπ’ αριθ. 13905/721/26.4.1982 κοινή απόφαση 
του Υπουργού Προεδοίας Κυβερνήσεως και του Υπουργού 
Χωροταξίας, Οικισμού και Περιβάλλοντος «Αναμόρφω¬ 
ση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Χωροταξίας, Οικισμού 
και Περιβάλλοντος» (ΦΕΚ 218/Β) και ειδικότερα το άρ¬ 
θρο 7. 

4. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα 2,3 και 7. 

5. Τις από 25.1.1983, 30.3.1983 και 18.11.1983 ειση- 
γήσεις-αιτιολογικές εκθέσεις της Διεύθυνσης Παραδοσια¬ 
κών Οικισμών και Περιβάλλοντος (Γ7). 

6 . Τις αριθ. 118/1983, 248/1983 και 712/1983 γνωμο¬ 
δοτήσεις του Κεντρικού Συμβουλίου Χωροταξίας, Οικι¬ 
σμού και Περιβάλλοντος. 

7. Την αριθ. 102/1984 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικιαμού και Περιβάλλοντος, αποφασίζουμε : 

Άρθρο 1. 

Αποχαρακτηρίζονται τα κτίρια που βρίσκονται στην οδό 
Αλκιβιάδου 137 και 139 του ρυμοτομικού σχεδίου Πει¬ 
ραιά, (Αττικής), που χαρακτηρίστηκαν ως. διατηρητέα με 
το από 27.7.1982 Π.Δ/γμα με θέμα «Χαρακτηρισμός τμή¬ 
ματος της -ό?.ης του Πειραιά σαν Παραδοσιακού (Ιστορι¬ 
κό Κέντρο Πειραιά)» (ΦΕΚ 410/τ.Δ/1982), όπως φαί¬ 
νεται στο σχετικό πρωτότυπο διάγραμμα σε κλίμακα 
1 :5000 που θεωρήθηκε από τον Προϊστάμενο της Διεύ¬ 
θυνσης Πολεοδομικών Εφαρμογών με την αριθ. ; Γ. 15112/ 
1984 πράξη του και που αντίτυπό του δημοσιεύεται συ¬ 
νοπτικά με το παρόν Διάταγμα. 

Άρθρο 2. 

Για τα παραπάνω αποχαρακτηριζόμενα κτίρια ορίζονται 
οι εξής όροι και περιορισμοί δόμησης : 

1. Συντελεστής δόμησης τέσσερα καί είκοσι εκατοστά 
(4,20). 

Για επιπλέον ποσοστό εξήντα εκατοστών (0,60) (μέχρι 
να εξαντληθεί ο ισχύων στη περιοχή 4.80) πρέπει να εφαρ- 
μοσθεί ο Νόμος 880/79 για μεταφορά συντελεστή δόμη¬ 
σης. 

2. Ποσοστό κάλυψης : α) Για το ισόγειο εκατό τοις ε¬ 
κατό (100%), β) Για τους α', β' και γ' ορόφους ογδόντα 
πέντε τοις εκατό (85%), γ) Για τον τέταρτο όροφο εξή¬ 
ντα πέντε τοις εκατό (65%). 

3. Ύψος κτιρίων : α) Το ύψος στην πρόσοψη, μετρού- 
μενο από τη νόμιμη αφετηρία μέτρησης υψών, δεν πρέ¬ 
πει να υπερβαίνει τα δώδεκα μέτρα και εξήντα εκατοστά 
(12,60), συμπεριλαμβανομένου και του τυχόν συμπαγούς 
στηθαίου του δώματος. Πάνω από το ύψος της πρόσοψης 
επιτρέπεται η κατασκευή ενός (1) ακόμη ορόφου σε εσοχή 
τοποθετουμένου τουλάχιστο τρία (3) μέτρα από την οικοδομι¬ 
κή γραμμή της πρόσοψης με ύψος τρία και μισό (3,50) μέ¬ 
τρα μετρούμενο από το δάπεδο του ορόφου αυτού. Στο 
ύψος που είναι μικτό περιλαμβάνεται το ελεύθερο ύψος 
του ορόφου, η πλάκα επικάλυψης, οι μονώσεις, καθώς και το 
τυχόν συμπαγές στηθαίο του δώματος, β) Εφόσον στο ισό¬ 
γειο κατασκευαστεί κατάστημα, πρέπει να έχει καθαρό ύψος 
προς το δρόμο τρία και μισό (3,50) μέτρα. Επιτρέπεται η κα¬ 
τασκευή παταριού κατά παρέκκλιση των διατάξεων του 
Γ.Ο.Κ. ως προς τα ύψη με κάλυψη πενήντα τοις εκατό 
(50%) της όλης επιφανείας του καταστήματος. Το πατά¬ 
ρι κατασκευάζεται υποχρεωτικά στο πίσω τμήμα του κα¬ 
ταστήματος, όπου το κατάστημα αποκτά το επιβαλλόμενο 
από τον Γ.Ο.Κ. ύψος των πέντε (5) μέτρων, μόνο στη 
θέση που κατασκευάζεται το πατάρι, θέτοντας τη στάθμη 
δαπέδου του καταστήματος ένα και μισό (1,50) μέτρα, 
κάτω από την αφετηρία μέτρησης των υψών κατά παρέκ¬ 
κλιση των διατάξεων του ΓΟΚ. 

Άρθρο 3. 

Γενικές Διατάξεις 

1. Οι πλάγιες όψεις των δύο κτιρίων πρέπει να μορφο- 
λογηθούν έτσι, ώστε τόσο η βόρεια πλάγια πλευρά του κτί- 
σματος του αριθμού 137, όσο και η νότια του κτίσματος 
του αριθ. 139 της οδού Αλκιβιάδου να μην παρουσιάζουν 
ακαλαίσθητες επιφάνειες, αλλοιώνοντας το περιβάλλον. 

2. Η διαμόρφωση των προσόψεων πρέπει να προσαρμό¬ 
ζεται προς τα όμορα διατηρητέα κτίρια, ώστε να μην αλ¬ 
λοιώνεται ο χαρακτήρας της περιοχής. 

3. Δεν επιτρέπεται η τοποθέτηση στις όψεις των κτι¬ 
ρίων κάθε στοιχείου παροχών των οργανισμών κοινής ω¬ 
φέλειας καθώς και συσκευών ή εξαρτημάτων τους, στοι¬ 
χείων τεχνητού αερισμού ή κλιματισμού. Επιτρέπεται μόνο' 
η στήριξη γραμμών κίνησης ηλεκτροκινήτων λεωφορείων, 
εφόσον αυτό είναι απαραίτητο για τεχνικούς λόγους μετά 
από έγκριση της Επιτροπής Ενάσκησης Αρχιτεκτονικού 
Ελέγχου (Ε.Ε.Α.Ε.) 

4. Δεν επιτρέπεται η κατασκευή ή η τοποθέτηση στα 
πεζοδρόμια του παραπάνω συνόλου οποιουδήποτε στοιχείου 
(περιπτέρων, πλαισίων για την τοποθέτηση διαφημίσεων, 
στεγάστρων συγκοινωνιακών μέσων) εκτός από στύλους 
φωτισμού ή καλώδια των κοινωφελών οργανισμών, εφόσον 
η τοποθέτησή τους σε άλλη θέση δεν είναι τεχνικά εφικτή. 

5. Επιτρέπεται η τοποθέτηση φωτεινών ή μη φωτεινών 
επιγραφών στο ισόγειο, που αναφέρονται αποκλειστικά στο 
όνομα και στο αντικείμενο των εργασιών των καταστημά¬ 
των. - Εφόδον πρόκειται για κτίρια όπου στεγάζονται Δημό¬ 
σιες Υπηρεσίες,, Οργανισμοί Κοινής Ωφελείας και Τρά¬ 
κες. η τοποθέτηση των μη φωτεινών επιγραφών μπορεί 
να επεκταθεί και στους λοιπούς ορόφους. 

Επίσης επιτρέπεται η τοποθέτηση από .τις αρμόδιες Αρ- 
χές σημάτων για τη ρύθμιση της κυκλοφορίας και πληρο¬ 
φοριακών επιγραφών. 


6 ; Δεν επιτρέπεται οι επιγραφές : α) Να καλύπτουν, αλ¬ 
λοιώνουν ή καταστρέφουν στοιχεία της αρχιτεκτονικής ρυ¬ 
θμολογίας όλων των κυρίων όψεων των κτιρίων του παρα¬ 
δοσιακού συνόλου και ειδικότερα των υποστυλωμάτων, πα- 
ρασταδων, επικράνων, επιστυλίων, αετωμάτων, γείσων, κα¬ 
θώς επίσης και λειτουργικά στοιχεία των κτιρίων, β) Να 
εξέχουν από την επιφάνεια της κύριας όψης που τοποθε¬ 
τούνται περισσότερο από δέκα εκατοστά (0,10) του μέ- 
τρου, έκτος από το σήμα φαρμακείων (σταυρός), που 
μπορείς να τοποθετηθεί κάθετα χωρίς όμως να προεξέχει 
οποιοδηποτε σημείο του περισσότερό από ογδόντα εκατο¬ 
στά (0,80) του μέτρου από αυτή. 

7. Οι φωτεινές επιγραφές του ισογείου: α) Έστω και 

αν τοποθετούνται μέσα στις προθήκες, πρέπει να έχουν 
χρώμα λευκό ή κίτρινο σταθερό και συνεχές, β) Επιβάλ¬ 
λεται να αποτελούνται από μεμονωμένα στοιχεία, γράμμα¬ 
τα, αριθμούς. 1 “ 

8 . Δεν επιτρέπεται η τοποθέτηση επιγραφών ή διαφη- 
φημίσεων οποιουδήποτε είδους, επάνω στις στέγες, στα δώ¬ 
ματα και στα προστεγάσματα των κτιρίων. 

9. Οι επιγραφές πρέπει να είναι γραμμένες στην Ελλη¬ 
νική γλώσσα. Επιτρέπεται η αναγραφή μαζί με την Ελ¬ 
ληνική επιγραφή και ξενόγλωσσης, που μεταφράζει την Ελ¬ 
ληνική με τον όρο ότι τα ξενόγλωσσα στοιχεία δεν υπερβαί¬ 
νουν σε μέγεθος τα Ελληνικά. 

10. Σε περίπτωση που τοποθετούνται περισσότερες από 
μία επιγραφές στην ίδια όψη ή προστίθεται νέα επιγραφή, 
εξετάζεται η συνολική στην πρόσοψη τοποθέτηση και σύν¬ 
δεση των επιγραφών. 

Στην περίπτωση αυτή μπορεί η Αρχή να επιβάλλει τρο¬ 
ποποιήσεις στις επιγραφές που ήδη υπάρχουν, για να ε¬ 
πιτευχθεί αρτιότερο αισθητικό αποτέλεσμα. 

Οι παραπάνω τροποποιήσεις πρέπει να πραγματοποιού¬ 
νται μέσα σε τρεις (3) μήνες από την κοινοποίηση της 
εγκεκριμένης μελέτης στους ενδιαφερομένους. 

11. Κάθε εργασία που εκτελείται, όπως και η τοποθέ¬ 
τηση επιγραφής ή διαφήμισης, κατά παράβαση των δια- 
τάςεων του παρόντος διατάγματος, χαρακτηρίζεται αυ¬ 
θαίρετη και εφαρμόζονται οι σχετικές διατάξεις του Γ. 
Ο.Κ. 

Στους παραβάτες των διατάξεων του παρόντος διατά¬ 
γματος, επιβάλλεται η διοικητική ποινή προστίμου, που 
προβλέπεται από την παρ. 1 του άρθρου 60 του Ν. 947/ 
1979, αν το πρόστιμο που προβλέπεται από τις διατάξεις 
τού Γ.Ο.Κ. είναι μικρότερο ή δεν προβλέπεται καθόλου 
πρόστιμο. 

Άρθρο 4. 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλ- 
λοντος, αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 27 Μαρτίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΙ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΑΝΤΩΝΙΟΣ ΤΡΙΤΖΗΖ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

(2) 

Χαρακτηρισμός ως διατηρητέου του κτιρίου της Μητρο- 

πολ.ιτικής κατοικίας που βρίσκεται στο ρυμοτομικό σχέ¬ 
διο Κυπαρισσίας (Ν. Μεσσηνίας) και καθορισμός ει¬ 
δικών όρων δομήσεως του κτιρίου αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν.Δ/τος «περί σχεδίων πόλεων κλπ.» 
της 17 Ιουλίου 1923, όπως μεταγενέστερα τροποποιήθη¬ 
καν και συμπληρώθηκαν και ειδικότερα το άρθρο 9. 

2. Τις διατάξεις του Ν.Δ/τος 8/1973 «περί ΓΟΚ» και 
ειδικότερα τα άρθρα 79 παρ. 6 όπως αυτή αντικαταστά- 
Οηκε με την παράγραφο 1 του άρθρου 4 του Ν. 022/1977 
«περί εισπράξεως υπό του Δημοσίου Ταμείου των δια 
την έκδοσιν οικοδομικών αδειών καταβαλλομένων φόρων 
κλπ» (ΦΕΚ 171/Α) και 80. 

3. Την υπ’ αριΟ. οίκοΟεν 13905/721/20.4.1982 κοινή από¬ 
φαση των Υπουργών Προεδρίας Κυβερνήσεως και Χωρο¬ 
ταξίας, Οικισμού και Περιβάλλοντος «Αναμόρφωση Συλ¬ 
λογικών Οργάνων Γνωμοδοτικής και Αποφασιστικής αρμο¬ 
διότητας του Υπουργείου Χωροταξίας, Οικισμού και Πε¬ 
ριβάλλοντος» (ΦΕΚ 218/20.4.1982 τ.Β.) και ειδικότερα το 
άρθρο 7. 

4. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα 2,3 και 7. 

5. Την υπ’ αριΟ. 50/1981 πράξη του Δημοτικού Συμβου¬ 
λίου Κυπαρισσίας. 

6. Την από 6.0.1983 εισήγηση-αιτιολογημένη έκθεση 
της ΔιευΟύνσεως Παραδοσιακών Οικισμών και Περιβάλ¬ 
λοντος. 

7. Την υπ’ αριΟ. 381/13.6.1983 γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

8. Την υπ* αριΟ. 83/1984 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Χαρακτηρίζεται ως διατηρητέο το κτίριο της Μητρο- 
πολιτικής κατοικίας που βρίσκεται μέσα στο ρυμοτομικό 
σχέδιο Κυπαρισσίας (Ν. Μεσσηνίας) και παρά την Εθνι¬ 
κή οδό Κυπαρισσίας — Πύλου, όπως φαίνεται με μαύρη 
εστιγμένη διαγράμμιση στο σχετικό πρωτότυπο διά¬ 
γραμμα σε κλίμακα ! :1000, που θεωρήθηκε από τον Προϊ¬ 
στάμενο της ΔιευΟύνσεως Πολεοδομικών Εφαρμογών με 
την υπ’ αριθ. Γ. 15118/1984 πράξη του και που αντίτυπό 
του δημοσιεύεται συνοπτικά με το παρόν Διάταγμα. 

Άρθρο 2. 

1. Ως διατηρητέο κτίριο ορίζεται το αρχικό, καθώς καί 
οι εναρμονιζόμενες σ’ αυτό μεταγενέστερες προσθήκες, όχι 
όμως οπόιαδηποτε σε ύψος ή σε έκταση υφιστάμενα τμή¬ 
ματα, που οιλλοιωνουν ή είναι ξένα προς το αρχικό κτίριο. 
Ο χαρακτηρισμός των τμημάτων που δεν παρουσιάζουν εν¬ 
διαφέρον η είναι ξένα ή αλλοιώνουν το κτίριο και είναι 
δυνατό η επιβάλλεται να αφαιρεθούν, πραγματοποιείται από 

Επιτροπή Ενασκήσεως Αρχετικτονικού Ελέγχου (Ε. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή τόσο των 
επί μέρους αρχιτεκτονικών ή διακοσμητικών στοιχείων του, 
όσο και αυτου του ιδίου του κτιρίου εκτός από τα στοιχεία 

, ~ α Ρ·_ 1 του άρθρου αυτού που επιτρέπει ή επιβάλλει η 

Επιτροπή Ενασκήσεως Αρχιτεκτονικού Ελέγχου (Ε.Ε.Α.Ε.) 
την αφαίρεσή τους. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική διαρρύθμι¬ 
ση και κάθε επέμβαση για λόγους στατικούς ή λειτουρ- 

του χ«?ακτηριζομένου ως διατηρητέου κτιρίου, 
εφόσον δεν αλλοιώνεται ο γενικός αρχιτεκτονικός χαρακτή¬ 
ρας και οι βασικές αρχές της σύνθεσης του κτιρίου και δεν - 
θίγονται να αναφερόμενα στην παράγραφο 1 του άρθρου 
αυτου ως διατηρητέα στοιχεία του. 


4· Δεν επιτρέπεται η τοποθέτηση οποιασδήποτε επιγρα¬ 
φής ή διαφήμισης επάνω στις στέγες και προστεγάσμα¬ 
τα του κτιρίου. 

5. Επιβάλλεται η αποκατάσταση και συντήρηση των ό¬ 
ψεων του χαρακτηριζόμενου με το παρόν Διάταγμα ως 
διατηρητέου κτιρίου. Η αποκατάσταση πρέπει να γίνεται 
λαμβάνοντας υπόψη τόσο τα ήδη υπάρχοντα στο κτίριο 
αρχιτεκτονικά και διακοσμητικά στοιχεία, όσο και τις 
σύγχρονες λειτουργικές ανάγκες. Σε περίπτωση αλλοίωσης 
και ανεπαρκών στοιχείων για το ίδιο το κτίριο πρέπει να 
λαμβάνεται υπόψη η βασική αρχιτεκτονική σύνθεση και 
η συγγενής μορφολογία και τεχνολογία των παραδοσιακών 
κτιρίων του άμεσου περιβάλλοντος. 

6. Σε περίπτωση μερικής ή ολικής καταστροφής του 
διατηρητέου κτιρίου η Επιτροπή Ενασκήσεως Αρχιτεκτο¬ 
νικού Ελέγχου (Ε.Ε.Α.Ε.) μπορεί να επιβάλλει κατά την 
ανοικοδόμησή του την πιστή ανακατασκευή του κτιρίου εξ 
ολοκλήρου ή κατά τα τμήματα καταστροφής του, βάσει 
στοιχείων που αποδεικνύουν τη μορφή του πριν από την 
καταστροφή. 

Η ανακατασκευή στηρίζεται στις ίδιες αρχές που διέ- 
πουν την αποκατάσταση του διατηρητέου κτιρίου. 

7. Οποιαδήποτε επέμβαση στο εξωτερικό ή εσωτερικό 
του διατηρητέου κτιρίου ή και στον περιβάλλοντα χώρο 
του εγκρίνεται από την Επιτροπή Ενασκήσεως Αρχιτε¬ 
κτονικού Ελέγχου (Ε.Ε.Α.Ε.). 

8. Επιβάλλεται η συντήρηση των όψεων του διατηρη¬ 
τέου κτιρίου ανά δέκα (10)έτη. Η Επιτροπή Ενασκήσεως 
Αρχιτεκτονικού Ελ.έγχου (Ε.Ε.Α.Ε.) μπορεί να εγκρίνει 
την παράταση του χρονικού αυτού ορίου εφόσον κρίνει 
ότι οι όψεις βρίσκονται σε καλή κατάσταση, ύστερα από 
σχετική εισήγηση της Πολ.εο0ομικής Υπηρεσίας. 

9. Για την έκδοση άδειας επισκευής, αποκατάστασης, 
ανέγερσης και οποιασδήποτε γενικά εργασίας, σχετικής με 
την εφαρμογή του παρόντος Δ/τος επιβάλλεται η υποβο¬ 
λή στην Επιτροπή Ενασκήσεως Αρχιτεκτονικού Ελέγχου 
(Ε.Ε.Α.Ε.) προμελέτης σε κλίμακα 1 :100 που συνοδεύε¬ 
ται από τεχνική περιγραφή των εργασιών, φωτογραφίες του 
κτιρίου (γενικές, τμημάτων και λεπτομερειών) και του πε¬ 
ριβάλλοντος χώρου, προκειμένου να γίνει προέγκριση των 
αρχών της πολεοδομικής και αρχιτεκτονικής σύνθεσης, τυ¬ 
χόν ανακατασκευών, κατεδάφισης τμημάτων και προσθη¬ 
κών. Μετά την προέγκριση υποβάλλεται η μελέτη σε κλί¬ 
μακα 1/50 για τα σχέδια λεπτομερειών με πλήρη κατα¬ 
γραφή διαστάσεων και άλλ.ων πληροφοριών. Η μελέτη συ¬ 
νοδεύεται από φωτογραφίες των σχετικών λεπτομερειών 
σε περίπτωση αποκατάστασης επί μέρους αρχιτεκτονικών 
στοιχείων, περιγραφή υλικού, χρωματολόγιο και τεχνική 
περιγραφή εργασιών. 

10. Κάθε εργασία που εκτελείται όπως και η τοποθέ¬ 
τηση επιγραφής ή διαφήμισης κατά παράβαση των διατά¬ 
ξεων του παρόντος Διατάγματος είναι αυθαίρετη και υπό- 
κειται στις περί αυθεραίτων κατασκευών διατάξεις του ΓΟΚ, 
εκτός από την επιβολή προστίμου. 

Σε περίπτωση εκτέλεσης αυθαιρέτων εργασιών επιβάλ¬ 
λεται η αποκατάσταση των αλλοιωμένων στοιχείων του δια¬ 
τηρητέου κτιρίου στην αρχική τους μορφή μέχρι και την 
πλήρη ανακατασκευή του κτιρίου σε περίπτωση ολοσχερούς 
καταστροφής του. 

Στους παραβάτες των διατάξεων του παρόντος Διατά¬ 
γματος επιβάλλεται η διοικητική ποινή του προστίμου 
που προβλέπεται από την παρ. 1 του άρθρου 60 του Ν. 
947/1979. 

Άρθρο 3. 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλο¬ 
ντος, αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 27 Μαρτίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

■ τμττγη ινβταια. «ιιιιβοτ ιμ ηακΜΜηι 

ΙΙ^ίμοζ 1:1000 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


2817 



ΧΩΡΟΤΑΞΙΑΣ ΟΙΚΙΣΜΟΥ & ΠΕΡΙΒΑΛΛΟΝΤΟΣ 













1818 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


(3) 

Χαρακτηρισμός ως διατηρητέων των κτιρίων που βρίσκο¬ 
νται επί της οδού 28ης Οκτωβρίου (Κατακώλου) αριθ. 
44 και 46, του ρυμοτομικού σχεδίου Πύργου (Ηλείας) 
και επιβολή ειδικών όρων δομήσεως των κτιρίων αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του από 17 Ιουλίου 1923 Ν.Δ/τος «πε¬ 
ρί σχεδίων πόλεων κλπ.» όπως μεταγενέστερα τροποποιή¬ 
θηκαν και συμπληρώθηκαν και ειδικότερα το άρθρο 9. 

2. Τις διατάξεις του Ν.Δ.8/1973 «περί Ι\Ο.Κ.ι> και 
ειδικότερα τα άρθρα 79 (παρ. 6) όπως αυτή αντικαταστά- 
Οηκε με τη παράγρ. 1 του άρθρου 4 του Νόμου 622/1977 
«περί εισπράξεως υπό του Δημοσίου Ταμείου των δια την 
έκδοσιν οικοδομικών αδειών καταβαλλόμενων φόρων κλπ» 
(ΦΕΚ 171/Α) και 80, του άρθρου 7 της υπ’ αριθ. 13905/ 
721/26.4.1982 κοινής αποφάσεως του Υπουργού Προεδρίας 
Κυβερνήσεως και του Υπουργού Χωροταξίαν, Οικισμού και 
Περιβάλλοντος (ΦΕΚ 218/Β). 

3. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα 2,3 και 7. 

4. Την από 22.9.83 εισήγηση-αιτιολογημένη έκθεση της 
Διευθύνσεως Παραδοσιακών Οικισμών και Περιβάλλοντος. 

5. Την υπ’ αριθ. 585/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

6. Την υπ’ αριθ. 82/1984 γνωμοδότηση του Συμβουλίου 
της Επικρατείας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Χαρακτηρίζονται ως διατηρητέα τα κτίρια που βρίσκο¬ 
νται επί της οδού 28ης Οκτωβρίου(Κατακώλ.ου) με αριθ. 
44 και 46 του ρυμοτομικού σχεδίου Πύργου (Ηλείας), 
όπως φαίνεται με μαύρο χρώμα στο σχετικό πρωτότυπο 
διαγραμμα σε κλίμακα 1 :5000, που θεωρήθηκε από τον 
Προϊστάμενο της Διευθυνσεως Πολεοδομικών Εφαρμογών 
με την υπ αριθ. Γ. 14683/1984 πράξη του και που αντίτυ¬ 
πό του δημοσιεύεται συνοπτικά με το παρόν Διάταγμα. 
Άρθρο 2. 

1. Ως διατηρητέο κτίριο ορίζεται το αρχικό, καθώς και 
οι εναρμονιζόμενες σ αυτό μεταγενέστερες προσθήκες, όχι 
όμως οποιαδηποτε σε ύψος η σε έκταση υφιστάμενα τμήμα¬ 
τα, που «αλλοιώνουν η είναι ξένα προς το αρχικό κτίριο. 

Χ α Ρ ακ τ»]ρισμός των τμημάτων που δεν παρουσιάζουν 
ενδιαφέρον η είναι ξένα ή αλλοιώνουν το κτίριο και είναι 
δυνατό η επιβάλλεται να αφαιρεθούν, πραγματοποιείται από 
Ε Α Ε)^ 07 ^ Ενασκήσεως Αρχιτεκτονικού Ελέγχου (Ε. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο των 
επί μέρους αρχιτεκτονικών ή διακοσμητικών στοιχείων του, 
όσο και αυτου του ίδιου του κτιρίου, εκτός από τα στοιχεία 
της παρ. Ι του άρθρου αυτού που επιτρέπει ή επιβάλλει 
π Επιτροπή Ενασκήσεως Αρχιτεκτονικού Ελέγχου (Ε.Ε. 
Α.Ε.) την αφαίρεσή τους. 

3. Επιτρέπεται ή επισκευή, ο εκσυγχρονισμός των εγκα-~ 
ταστ σεων, η στατική ενίσχυση, η εσωτερική διαρρύθμιση 
και κάθε επέμβαση για λόγους στατικούς .ή λειτουργικούς 
του χαρακτηριζομένου ως διατητηρητέου κτιρίου, εφόσον 

εν αλλοιώνεται ο γενικός αρχιτεκτονικός χαρακτήρας και 
οι βασικές αρχές της σύνθεσης του κτιρίου και δεν θίγο¬ 
νται τα αναφερόμενα στην παρ. 1 του άρθρου αυτού, ως 
διατηρητέα στοιχεία του. 

,4· επιτρέπεται η τοποθέτηση οποιασδήποτε επιγρα¬ 
φής η διαφήμισης επάνω στις στέγες και προστεγάσματα 
του κτιρίου. 

5. Επιβάλλεται η αποκατάσταση και συντήρηση των ό- 
κίίμο™ χαρακτηρΐζθμένθυ V* το παρόν ως διατηρητέου 


Η αποκατάσταση πρέπει να γίνεται λαμβάνοτας υπόψη 
τοσο τα ηδη υπάρχοντά στο κτίριο αρχιτεκτονικά και δια- 
κοσμητικα στοιχεία , όσο και τις σύγγρονες λειτουργικές 
ανάγκες. 

Σε περίπτωση αλλοίωσης και ανεπαρκών στοιχείων για το 
ίδιο το κτίριο, πρέπει να λαμβάνεται υπόψη η βασική αρχι¬ 
τεκτονική σύνθεση και η συγγενής μορφολογία και τεχνο¬ 
λογία των παραδοσιακών κτιρίων του άμεσου περιβάλλο¬ 
ντος. - -· - “ 

6. Σε περίπτωση μερικής ή ολικής καταστροφής του 
διατηρητέου κτιρίου η Επιτροπή Ενασκήσεως Αρχιτεκτο- ; 
νικού Ελέγχου (Ε.Ε.Α.Ε.) μπορεί να επιβάλλει κατά την , 
ανοικοδόμησή του την πιστή ανακατασκευή του κτιρίου ’ 
εξ ολοκλήρου ή κατά τα τμήματα καταστροφής του βάσει 
στοιχείων που αποδεικνύουν τη μορφή του πριν από την 
καταστροφή. 

Η ανακατασκευή στηρίζεται στις ίδιες αρχές που διέ- 
πουν την αποκατάσταση του διατηρητέου κτιρίου. 

7. Οποιαδήποτε επέμβαση στο εξωτερικό ή εσωτερικό 
του διατηρητέου κτιρίου ή και στον περιβάλλοντα χώρο 
του, εγκρίνεται από την Επιτροπή Ενασκήσεως Αρχιτε¬ 
κτονικού Ελέγχου (Ε.Ε.Α.Ε.). 

8. Επιβάλλεται η συντήρηση των όψεων του διατηρητέου 
κτιρίου ανα δέκα (10) έτη. Η Επιτροπή Ενασκήσεως Αρ¬ 
χιτεκτονικού Ελέγχου (Ε.Ε.Α.Ε.) μπορεί να εγκρίνει την 
παράταση του χρονικού αυτού ορίου, εφόσον κρίνει ότι οι 
όψεις βρίσκονται σε καλή κατάσταση, ύστερα από σχετική 
εισήγηση της Πολεοδομικής Υπηρεσίας. 

9. Για την έκδοση άδειας επισκευής, αποκατάστασης, 
ανέγερσης και οποιασδήποτε γενικά εργασίας, σχετικής με 
την εφαρμογή του παρόντος Δ/τος,επιβάλλεται η υποβολή στην 
Επιτροπή Ενασκήσεως Αρχιτεκτονικού Ελέγχου (Ε.Ε.Α.Ε.) 
προμελέτης -σε κλίμακα 1 :100 που συνοδεύεται από τε¬ 
χνική περιγραφή των εργασιών, φωτογραφίες του κτιρίου 
(γενικές, τμημάτων και λεπτομερειών) και του περιβάλλο¬ 
ντος χώρου, προκειμένου να γίνει προέγκριση των αρχών 
της πολεοδομικής και αρχιτεκτονικής σύνθεσης, τυχόν ανα- 
κατασκευών, κατεδάφισης τμημάτων, προσθηκών. Μετά την 
προέγκριση υποβάλλεται η μελέτη σε κλίμακα 1 :50 για 
τα σχέδια των λεπτομερειών με πλήρη καταγραφή διαστά¬ 
σεων και άλλων πληροφοριών. Η μελέτη συνοδεύεται από 
φωτογραφίες των σχετικών λεπτομερειών σε περίπτωση απο¬ 
κατάστασης επί μέρους αρχιτεκτονικών στοιχείων, περι¬ 
γραφή υλικού, χρωματολόγιο και τεχνική περιγραφή ερ¬ 
γασιών. 

10. Κάθε εργασία που εκτελχίται όπως και η τοποθέτηση 
επιγραφής ή διαφήμισης κατά παράβαση των διατάξεων 
του παρόντος είναι αυθαίρετη και υπόκειται στις περί αυ¬ 
θαιρέτων κατασκευών διατάξεις του ΓΟΚ εκτός από την 
επιβολή προστίμου. 

Σε περίπτωση εκτέλεσης αυθαιρέτων εργασιών επιβάλ-, 
λχται η αποκατάσταση των αλλοιωμένων στοιχείων του δια¬ 
τηρητέου κτιρίου στην αρχική τους μορφή μέχρι και την 
πλήρη ανακατασκευή του κτιρίου σε περίπτωση ολοσχερούς 
καταστροφής.; του. 

Στους παραβάτες των διατάξεων του παρόντος επιβάλ¬ 
λεται η διοικητική ποινή του προστίμου που προβλέπεται 
από την παράγραφο 1 του άρθρου 60 του Ν. 947/1979. 

Άρθρο 3. 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλο¬ 
ντος αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, .27 Μαρτίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΙ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΑΝΤΩΝΙΟΣ ΤΡΙΤΧΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟΝ) 


(4) 

Συμπλήρωση του από 5.7.83 Π.Δ/τος «Διαδικασία χαρα¬ 
κτηρισμού και κατεδάφιση νέων αυθαιρέτων κατασκευών 

και ρύθμιση συναφών θεμάτων» (ΦΕΚ 291/Δ/12.7.83). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυ¬ 
θμίσεις» (ΦΕΚ 33/Α) και ειδικότερα τα άρθρα 17 (παρ.7) 
και 18 (παρ. 9). 

2. Την υπ’ αριθ. 164/1984 γνωμοδότηση του Συμβουλίου 
της Επικράτειας, με πρόταση του Τπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1'. 

Μετά την παράγραφο 4 του άρθρου 2 του Π.Δ/τος από 
5.7.83, προστίθεται παράγραφος 5 που έχει ως εξής : 

■ «5. Προκειμένου για αυθαίρετα στην περιοχή αρμοδιό¬ 
τητας του Γραφείου Περιοχής Πλάκας, η τριμελής Επι¬ 
τροπή που εξετάζει τις ενστάσεις κατά την προηγούμενη 
παράγραφο 4, συγκροτείται στο Γραφείο Πλάκας με από¬ 
φαση του Υπουργού Χωροταξίας, Οικισμού και Περιβάλ¬ 
λοντος. Τα δύο μέλη της Επιτροπής πρέπει να είναι υπάλ¬ 
ληλοι του Γραφείου Περιοχής Πλάκας και το τρίτο εκ¬ 
πρόσωπος της Τοπικής Ένωσης Δήμων και Κοινοτήτων. 

Το ένα τουλάχιστον από τα μέλη της Επιτροπής πρέπε 1 
να είναι τεχνικός υπάλληλος του κλάδου ΑΤ που να υπη¬ 
ρετεί στο Γραφείο Περιοχής Πλάκας. Αν δεν υπηρετεί 
τέτοιος υπάλληλος στο Γραφείο Περιοχής Πλάκας, ή 
αυτός κωλύεται, ορίζεται από τον Υπουργό άλλος Τεχνι¬ 
κός υπάλληλ.ος του ίδιου κλάδου ΑΤ από το Υπουργείο 
Χωροταξίας, Οικισμού και Περιβάλλοντος. 

Ο εκπρόσωπος της Τοπικής Ένωσης Δήμων και Κοινο¬ 
τήτων ορίζεται μέσα σε ανατρεπτική προθεσμία 10 ημε¬ 
ρών από τότε που το σχετικό έγγραφο του Υπουργού πε¬ 
ριέρχεται στην Τοπική Ένωση Δήμων και Κοινοτήτων. 
Εάν μετά την πάροδο της προθεσμίας δεν έχει ορισθεί εκ¬ 
πρόσωπος, ως τρίτο μέλος της Επιτροπής ορίζεται υπάλ¬ 
ληλος του Γραφείου Περιοχής Πλάκας ή του Υπουργείου 
Χωροταξίας, Οικισμού και Περιβάλλοντος. Της Επιτρο¬ 
πής προεδρεύει υπάλληλος του κλάδου ΑΤ. Εάν στην Ε¬ 
πιτροπή μετέχουν περισσότεροι υπάλληλοι του κλάδου ΑΤ, 
προεδρεύει της Επιτροπής αυτής, ο ανώτερος σε βαθμό, 
επί δε ισοβάθμων ο αρχαιότερος από αυτούς. 

Άρθρο 2. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Χωροταξίας, Οικισμού και Περιβάλλο¬ 
ντος, αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 16 Απριλίου 1984 

Ο ΠΡΟΕΔΡΟΙ ΤΜΙ ΛΜΙΟΚΡΑΤ1Α1 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΕΡΙΒΑΑΑΟΝΤΟΣ 

ΑΝΤΩΝΙΟΧ ΤΡΙΤΧΗΧ 


ΑΝΑΚΟΙΝΩΣΕΙ! 

(5) 

Ανακοίνωση της γενομένης καταθέσεως αποζημιώσεως εξ 
αναγκαστικής απαλλοτριώσεως ακινήτου λόγω προσκυ- 
ρώσεως. 

Ο υπογραφόμενος Κωνσταντίνος Πέτρου Κοδέλλας» 
κάτοικος Αθηνών, οδός Στουρνάρη, αριθμ. 23, λαβών υπ’ 
όψιν τας διατάξεις: 1) του από 17.7.1923 Ν.Δ. «περί 
σχεδίου πόλεων κ.λ.π. ως αύται συνεπληρώθησαν και ε- 
τροποποιήθησαν, 2) το από 29/30.4.1953 Β.Δ. περί 
κωδικοποιήσεως των περί αναγκαστικών απαλλοτριώσεων 
διατάξεων», 3) του Ν.Δ. 791/71, 4) την υπ’αριθμ. 2/1980 
πράξιν απαλλοτριώσεως, προσκυρώσεως και αναλογισμού 
αποζημιώσεως λόγω ρυμοτομίας ιδιοκτησιών, επί της οδού 
Αένορμαν εν Αθήναις, κυρωθείσαν δια της υπ’ αριθμ. πρωτ. 

123040/303/18.7.1980 αποφάσεως της Νομαρχίας Ατ¬ 
τικής, 5) την υπ’ αοιθμ. 8832/1983 απόφασιν του Εφε- 
τείου Αθηνών περί καθορισμού οριστικής τιμής μονάδος 
αποζημιώσεως, φέρω εις γνώσιν των κεκτημένων ή αξιού- 
ντων δικαιώματα κυριότητος επί της εν τη άνω πράξει 
απαλλοτριώσεως αναφερομένης υπ αριθμ. 37 ιδιοκτησίας, 
ότι κατετέθησαν εις το Ταμείον Παρακαταθηκών και Δα¬ 
νείων (Κεντρική Υπηρεσία Αθηνών) υπέρ των εν τη ανω 
πραξει φερομενων και αρμοδίως . αναγνωρισθησομένων ως 
αληθών δικαιούχων αποζημιώσεως της υπ’ αριθμ. 37 ιδιο¬ 
κτησίας δραχμαί έν εκατομμύριον εξακόσιαι είκοσι έξ χι¬ 
λιάδες εννεακόσιαι (1.626.900) εκδοθέντος του υπ’ αριθμ. 
721618 γραμματίου συστάσεως παρακαταθήκης του εν 
λόγω Ταμείου Παρακαταθηκών και Δανείων. 

Αθήνα, 25 Απριλίου 1984 

Ο Πληρεξούσιος Δικηγόρος 
ΑΝΔΡΕΑΣ Β. ΚΡΥΣΤΑΛΛΗΣ 


(Αριθ. διπλοτ. 9934187/84 του 10ου Δημ. Ταμ. Αθηνών) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


